Ubadi tara(12)
农村实用法律(12)
时间:2014-06-30 00:00:00 来源:德宏团结报
Bungli galo masha ganing re masa gata hta masha lang rung dap ni bungli galo gadi mai dom kau a ta?
Bungli galo ubadi tara nambat 32 hta dodan ai, lawu de na masa langai hta wa hkra jang go, bungli galo masha ni gara ten hta raitim, masha lang rung dap ni hte na bungli galo gadi lam mai dom kau nga ai:
1. Lang chyam laman hta.
2. Masha lang rung dap ni adup abyen, jahkrit shama, shing nrai tara tot lai nna, shinggyim madu mara lam dip shingdang ya re ladat hte bungli galo shangun ai.
3. Masha lang rung dap ni shabri shabrai njo, shing nrai bungli galo lakung lama ya ai shaloi gadi laika ko nhkan jang.
Kaga masha ni hte na bungli galo gadi garai n dom ai masha ni hpe ningchyang so yang ganing re ubadi tara lit hkam ra a ta?
《Bungli galo ubadi tara》nambat 99 hta danleng ai hku dodan ai:“Masha lang rung dap ni kaga masha ni hte na bunglo galo gadi garai ndom ai masha ni hpe ningchyang so lang nna, mi na masha lang rung dap ni a sutgan jasum hkra ya jang, masha lang rung dap ndai ni go ubadi tara hta hkan nna sutgan sum hkrum ai rung dap ni hpe gumhpro wa na lit nga ai.”
Ganing re masa gata hta masha lang rung dap ni bungli galo gadi dom kau ya yang bungli galo masha ni hpe gumhpro wa ra a ta?
《Bungli galo ubadi tara》nambat 28 hta dodan ai:“masha lang rung dap ni ubadi tara ndai hta na nambat 24,26,27 hta dodan ai ko hkan nna, bungli galo gadi dom kau ya re hpe go mungdan a seng ang dodan ko hkan nna, gumhpro wa na.”Bungli galo mu gon dap ni dodan ai, bungli galo ai ni hpe wa na gumhpro go, masha lang rung dap ni galang ta ma hkra ya kau ra ai.
Masha lang rung dap ni bungli galo gadi hta dodan ai ko tot lai nna bungli galo masha ni a akyu ara jasum hkra ya jang gara hku wa na?
1. Masha lang rung dap ni dingsang aten sharen nna, bungli galo gadi laika hta asen n woi htu ai.
2. Masha lang rung dap ni a majo, n teng ai bungli galo gadi, shing n rai kau chyen n teng ai bungli galo gadi lam woi galo ai.
3. Masha lang rung dap ni dodan ai ko tot, shing n rai jom gadi da ai bungli galo gadi hpe dom kau ai.
Wa ladat:
(1) Bungli galo masha ni hpe shabrai n lu la mat shangun ai hpe go, bungli galo masha la ra ai shabrai ko hkan nna, wa ra ai hta n-g, shabrai ko na 25% no jat ya ra ai.
(2) Bungli galo masha ni hpe bungli galo makop maga lam sum hkrum shangun jang go, mungdan dodan ko hkan nna, bungli galo masha ni hpe bungli galo makop shabrai hte lang ra ai rung rai ni mung no jo na.
(3) Bungli galo masha ni bungli galo laman hta, hkala nba hkrum, tsi lajang lam sum hkrum jang mungdan dodan ai ko hkan nna, gaja ai hku tsi lajang la shangun na hta n-ga, lang kau ai tsi tsi jahpu a 25% du ai gumhpro no wa na.
(4) Bungli galo ai shayi num ni hte sak ndu ai bungli galo masha ni a hkamja lam jahten shaza hkra re hpe go, mungdan dodan ko hkan nna, tsi tsi lajang ya ai hta lai nna, tsi jahpu a 25% du ai gumhpro mung no wa na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn